google/wiki40b huggingface dataset:
Sovjetisk krigsminnesmerke (Tiergarten)

Det sovjetiske krigsminnesmerke (Tiergarten) er et av flere krigsminnesmerker i Berlin. To andre større minnesmerker ligger i Treptower Park og Schönholzer Heide. Minnesmerkene er reist av Sovjetunionen for å minnes de 80 000 sovjetiske soldatene som falt i slaget om Berlin i april og mai 1945.
Minnesmerket ligger i Tiergarten, en stor offentlig park vest for bysentrum, på den nordlige siden av Straße des 17. Juni. Denne gaten er øst-vest veien fra Brandenburger Tor til Siegessäule.

Historie

Minnesmerket ble bygget i 1945, bare måneder etter at byen var erobret. Tidlige bilder viser minnesmerket stående omgitt av ruiner, siden Tiergarten var ødelagt av brannbomber og siden ribbet for trær som kunne brukes til brensel. I dag er det omgitt av trær. Selv om minnesmerket stod i den britiske sektoren av Berlin var konstruksjonen støttet av alle allierte makter. Gjennom hele den kalde krigen stod det sovjetiske soldater som vakter ved minnesmerket.

Design

Minnesmerket, som er bygget av sten tatt fra det ødelagte Rikskanselliet, er laget som en stoa med en stor statue av en sovjetisk soldat. Det er anlagt i en landskapspark og flankert av to sovjetiske ML-20 152 mm howitzere og to T-34 stridsvogner. Bak minnesmerket er et utendørs museum som viser fotografier av konstruksjonen av minnesmerket og som også er en guide til andre monumenter i Berlin. En stor kyrellisk inskripsjon er skrevet under soldatstatuen: «Evig heder til heltene som falt i slaget med de tyske fascistiske okkupantene for Sovjetunionens frihet og uavhengighet». Statuen ble bygget med soldatens arm i en posisjon som skal symbolisere sovjetarmeens seier over den tyske nazistiske stat.
Minnesmerket ble tegnet av arkitekten Mikhail Gorvits. Soldatstatuen ble laget av skulptørene Vladimir Tsigal og Lev Kerbel.

Skyteepisode ved minnesmerket

En kveld i november 1970 ble en av de sovjetiske soldatene som voktet monumentet skutt og såret. Gjerningsmannen, Eckehart Weil, kastet geværet i den nærliggende kanalen Landwehrkanal og flyktet deretter til sin stefars hus, som angav ham til politiet. Weil tilstod, men trakk senere tilståelsen tilbake.

Minnesmerket i dag

Minnesmerket er fremdeles brukt som minnested. På årsdagen for krigens slutt, 8. mai, blir det foretatt kransenedlegging. Det er også et viktig reisemål for veteraner fra det tidligere Sovjetunionen. Mange turister finner også veien dit da det er nærmere bysentrum enn det betraktelig større minnesmerket i Treptower Park. Minnesmerket vedlikeholdes av byen Berlin.
Horst-Wessel-Lied

‎Horst-Wessel-Lied eller Horst Wessel-sangen er en tysk, nasjonalsosialistisk kampsang. 
Den ble skrevet av den unge nasjonalsosialistiske aktivisten Horst Wessel en gang mellom 1927 og 1929 under tittelen Die Fahne Hoch («Fanen høyt!»). Sangen romantiserer kampen, volden og kameratskapet i de nasjonalsosialistiske gatetroppene som ble kalt Sturmabteilung (SA). 
Etter at Wessel ble drept i en krangel med kommunister i 1930, ble han ansett som «nazimartyr». Sangen hans ble da omdøpt til Horst Wessel Lied og tatt i bruk som det tyske nasjonalsosialistiske partiets partisang. Den ble på mange måter en nasjonalsang nummer to i det nasjonalsosialistiske Tyskland etter den tradisjonelle (og dagens) Deutschlandlied. Det er kjent at mange tyske militærenheter sang denne i det endelige nederlagets time under andre verdenskrig .
Melodien er ikke komponert til sangen, og har usikker opprinnelse. Den er antakelig delvis omskrevet fra en tidligere melodi. Blant mulige opphav er det vanlig å nevne både Étienne-Nicolas Méhuls opera Joseph fra 1807 og den populære salmen O store Gud fra 1890-årene. Andre hevder at melodien stammer fra den gamle matrossangen Zum letzten Mal wird der Appell geblasen. Sangen ble utgitt på flere grammofonplater med et kitsjpreget marsj- og korarrangement.
De allierte forbød både teksten og melodien da de tok over makten i Tyskland i april 1945, og sangen er fortsatt forbudt å fremføre både der og i Østerrike.
Iraq ed-Dubb

Iraq ed-Dubb er et arkeologisk funnsted med bosetning fra tidlig neolittikum i Jordandalen, i dagens Jordan. Her var det bosettinger som før 8000 f.Kr. eksperimenterte med dyrking av bygg, side om side med innhøsting av ville kornslag.
Trond Kirkvaag

Familie

Trond Kirkvaag var sønn av Rolf Kirkvaag og Sonja Kirkvaag (1920–2007). Hans tvillingsøster het Kristin Kirkvaag (1946–2003). Han var også storebror til ishockeyspilleren Rolf Kirkvaag jr. (født 1948).
Kirkvaag var gift og hadde to sønner.

Forfatter

Han skrev kriminalromanen Kongen som ble utgitt i 1999.
Våren 2007 ble det kjent at Kirkvaag hadde kreft.
Trond Kirkvaag lanserte 1. august 2007 selvbiografien Kom ikke nærmere. Jeg og far, der han blant annet beskriver hvordan det var å vokse opp på 1950-tallet med en NRK-kjendis som far. Boken ble gjenstand for en del debatt ettersom han beskrev sin far og sin egen oppvekst i kritiske vendinger.
Om kvelden den 16. november 2007 døde han etter lengre tids sykdom. Han ble bisatt fra Vestre krematorium i Oslo den 30. november 2007.
Kirkvaag ble i NRK 1-programmet Topp 10 kåret som Norges nest morsomste mann gjennom tidene bare bak Leif Juster.
Miami Gardens

Miami Gardens er en by i Miami-Dade County i Florida. Byens navn kommer fra en av hovedveiene som går igjennom området, Miami Gardens Drive. Siden Key Biscayne fikk bystatus i 1991 har det vært en bevegelse for å få bystatus for flere områder i Miami-Dade County ofte på grunn av at det virker som slike områder har mindre innflytelse i Miami-Dade County fylkesadministasjon. Innbyggere i Miami-Dade county som bodde på grensen til Broward County i Andover, Bunche Park, Carol City, Lake Lucerne, Norland, Opa-Locka North og Scott Lake valgte å inngå i byen Miami Gardens i 2003, dog gikk ikke noen av områdene 100% inn i byen. Byen fikk sin bystatus 13. mai 2003. I 2008 var den rangert som en av USAs farligste byer.
Ifølge folketellingen i 2000 estimerte U.S. Census Bureau at den nyformede byen hadde en befolkning på 100 809; 2004 estimater var 105 414 personer og det nyeste estimatet av 2005 tilsier en befolkning på 106 566. 
Byen er hjemby til Miami Dolphins og Florida Marlins som begge spiller i New Miami Stadium i et område som tilhører Lake Lucerne folketellingsområde. Dolphin Stadium er også lokaliteten til Orange Bowl-kampen i college football og fra 2008 vil det være hjemmebanen til University of Miami-laget Hurricanes football. Calder Race Course ligger også i byen.
Paradidymocentrus

Levevis

Larvene lever i død ved.

Utbredelse

Artene er utbredt i Papua Ny-Guinea.
Fylkesvei 165

Historikk

Før riksvei 23, nå E134, ble tatt i bruk fortsatte Rv165 via kommunal vei Hurumveien fra Bjørnstad til Vear, dagens fylkesvei 11 til Åsvegen, og dagens fylkesvei 289 til Verket i Hurum.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Norske Dramatikeres Forbund

Medlemskap

Medlemskap i forbundet oppnås for den som har fått oppført minst ett helaftens skuespill eller en egen dramatisering av roman eller lignende på et profesjonelt norsk teater. Videre er forfattere av egne filmmanus og TV-serier kvalifisert for medlemskap.

Historie

Forbundet ble stiftet i 1938 og organiserer i dag over 320 dramatikere innenfor sceneteater, film, radio og fjernsyn. 
Forbundet ble opptatt som medlem i LO i 2016.
Kobrona

Utseende

Middelsstore, brune og oransje smygere.

Utbredelse

Denne slekten er endemisk for Ny-Guinea (inkludert Aru-øyene).
Støt (vektløfting)

Støt er en av to øvelser innen idretten vektløfting. Den andre er øvelsen rykk.
Øvelsen går ut på å løfte en vektstang med belastning fra golvet og over hodet i to bevegelser. Først løftes stangen til brystet, en bevegelse som gjerne kalles for frivending, eller bare «vending». Deretter samler utøveren krefter og støter stangen over hodet der den låses på strake armer. Denne delen av løftet kalles overstøt, eller bare støt. Posisjonen med stangen over hodet skal være markert, og løfteren får signal fra dommerne når løftet er dømt godkjent, slik at stangen kan slippes ned på golvet.
Under en konkurranse har løfteren kun tre forsøk i hver av øvelsene, og må planlegge sine forsøk ut fra egen form og konkurrentenes resultater. Løfteren har også begrenset med tid – vanligvis ett minutt fra stangen er lastet til løftet skal være i gang.
Jacopo Sadoleto

Bakgrunn

Han fikk en humanistisk dannelse ved universitetet i Ferrara, der han studerte filosofi, poesi, gresk og latin), og deretter studerte han jus i Roma. En av hans hovedinteresser var arkeologi.

Arkeolog, dikter

Han ble kannik ved kirken S. Lorenzo in Damaso i Roma i 1503, og deltok under de arkeologiske utgravninger som ble fremmet av paven for å få frem det antikke Romas storhet. Han vant sror anerkjennelse som fagmann i klassiske språk og dessuten for sitt dikteriske talent – fra ham stammer det verk fra 1506 som ble skrevet i anledning gunnet av Laokoon-gruppen, De Laocoontis statua

Den romerske kurie

I 1513 ble han og den fremtidige kardinal Pietro Bembo sekretærer til pave Leo X; han beholdt dette vervet til 1527 med unntak av det korte pontifikatet under Hadrian VI. I kraft av denne stillingen kom han i befatning med folk som Desiderius Erasmus, Martin Luther, Philipp Melanchthon, kong Henrik VIII av England, Thomas More og Johannes Reuchlin.

Biskop

I 1517 ble han valgt til biskop av Carpentras i Frankrike. Han ønsket å bosette seg der, men paven holdt ham tilbake i Roma fordi han hadde behov for hans tjenester der. Mewn straks Leo X døde dro han til Carpentras.
Pave Klemens VII kalte ham imidlertid til Roma for å bli sekretær på nytt, men denne gangen stilte Sadoleto som betingelse at han skulle få vende tilbake til sitt bispedømme etter tre år. Dermed var han ute av Roma under "Sacco di Roma" i 1527. I 1535 kalte pave Paul III ham på nytt til Roma, og sørget for at Carpentras fikk en ny biskop.

Kardinal

Han ble kreert til kardinal 22. desember 1536 av pave Paul III. I 1538 ble han utnevnt til en kardinalskommisjon som hadde til oppgave å forberede et reformkonsil. De øvrige i kommisjonen var kardinalene Giovanni Domenico de Cupis, Lorenzo Campeggio, Giacomo Simoneta, Gasparo Contarini, Gian Pietro Carafa, Girolamo Ghinucci, Alessandro Cesarini og Reginald Pole. 
Hans kritikk av kirkelige misforhold førte til at han tiltrakk seg kritikk og mistanker. Han viste sig imidlertid som en av den katolske kirkes fremste samtidens apologeter ved sitt skriv til Genève i 1539 og oppfordret folk der å vende tilbake til den katolske tro. Det ble besvart av Jean Calvin og medvirket til dennes tilbakekallelse til Genève fra Strasbourg. 
Etter jesuittordenens fremtreden  kom Sadoleto mer i skyggen, skjønt han medvirket til forberedelsene til Tridentinerkonsilet.
Aegus (Micraegus) myrmidon

Utseende

En nokså liten (9- 16 millimeter), avlang, blankt brunlig hjortebille. Hannens hode er bredt og flatt, kjevene (mandiblene) lange og slanke, sigdformede med en kort, innoverrettet tann nær midten. Pannen er bredt, V-formet innbuktet foran. Antennene er kraftige med en tre-leddet klubbe. Hodet er nokså matt, fint og jevnt punktert. Pronotum er trapesformet, bredest foran, blankt, med en bred, grunn midtfure. Dekkvingene er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hode og kjever ikke er forstørrede, hodet er ganske blanbkt og like grovt punktert som pronotum, som er puteformet (ikke bredere forover). Dekkvingene har rader av korte, oppstående hår som følger punktradene.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt i Vest-Malaysia og Sumatra.
MK-X

MK-X(Mattekode-X) er en barneprogram og kunnskapserie som vises på NRK Super. Første sesong av serien hadde premiere i 2013. Hver episode tar for seg ulike matematikkproblemer som barna Helene, Helge, Mirja og Markus løser ved hjelp av ungdommene de tilkaller i mattesentralen.
Serien ble kåret til beste barne- eller ungdomsprogram under Gullruten 2015.
Figulus sulcicollis

Utseende

En ganske liten og slank, blank, svart hjortebille. Kroppen er langstrakt og nokså flat. Som vanlig for gruppen har hannene forstørrede kjever (mandibler), men disse blir ikke svært store i denne slekten, omtrent så lange som hodet, som har to runde groper. Pronotum er firkantet, noe bredere enn langt, svært blankt med en tydelig, tett punktert midtfure. Beina er korte, leggene (tibiae) utvidete med tenner på utsiden. Dekkvingene er jevnbrede, svært blanke, med fine punktstriper. Hunnen har litt bredere kroppsform enn hannen.

Levevis

I alle fall noen av artene i slekten ser ut til å ha et selskapelig levevis, ved at larvene vokser opp sammen i kull, ofte med en av foreldrene til stede. Det skjer en betydelig kannibalisme mellom larvene i slike reir, og foreldrene spiser også noen larver, men reir med foreldrene til stede har likevel flere overlevende larver enn dem uten.

Utbredelse

Arten er vidt utbredt på Molukkene, Ny-Guinea og Australia.
University of Illinois

Campuser og studentforhold

University of Illinois at Urbana-Champaign som er et Public Ivy sea-, space- og land-grant universitet, har et meget bredt og kvalitativt utmerket fagtilbud. En rekke studier rangeres svært høyt, og universitetet i Urbana-Champaign plasseres jevnlig blant de ti beste offentlige universitetene i USA. Studiene i avionikk og luftfartsfag er knyttet til Willard Airport, som skolen driver. Real- og teknologifagene og forskningen rundt disse anses å være verdensledende. På campus ligger National Center for Supercomputing Applications (NCSA), som skapte verdens første grafiske grensesnitt-webbrowser – Mosaic. Slik la forskerne grunnen for Microsoft IE og Apache webserver. Universitetet har i dag forskningspartnerskap med IBM. I 2004 åpnet Siebel Center for Computer Science .
University of Illinois at Chicago er et forskningsuniversitet med fokus på medisin i Chicago sentrum, og har USAs største medisin-skole. Lærestedet bygger på Chicago College of Pharmacy (1859), College of Physicians and Surgeons (1882), og Columbian College of Dentistry (1891). Skolene ble knyttet til University of Illinois at Urbana-Champaign i 1897, og ble selvstendig lærested under universitetssystemer i 1913 under navnet Colleges of Medicine, Dentistry, and Pharmacy. Etter Andre verdenskrig førte behovet for studieplasser til krigsveteraner til at University of Chicago ble formelt opprettet som universitet i 1946.
University of Illinois at Springfield ble grunnlagt i 1969 som Sangamon State University, og ble en del av UI System i 1995. Hovedfokuset er på allmennfag, ikke minst statsvitenskap og administrasjonsfag. Den nå avdøde demokratiske politikeren og presidentkandidaten Paul Simon var professor her.
Ved universitetet var det 72 143 studenter og 3 904 vitenskapelig ansatte i 2006, og samme året var skolepengene fra US$ 7.244 til US$ 11 130 (ved Urbana) for studenter folkeregistrert i Illinois. Studiene gis opp til doktorgradsnivå ved alle tre læresteder.
Tidligere studenter omfatter Hugh Hefner og Larry Ellison.
Bibliotekene ved University of Illinois System har i sum mer enn ti millioner boktitler.
Torynorrhina thiemei

Utseende

En middelsstor (ca. 25 millimeter), nokså bred, blank, brunlig gullbasse med litt matt, bronseaktig metallglans. "Snuten" er avrundet firkantet uten horn eller tenner. Beina er kobberfargede.

Utbredelse

Arten lever i Thailand og Vietnam.
Sovjetunionens herrelandslag i fotball

Mesterskap

Sovjetunionen kvalifiserte seg for alle Fotball-VM de hadde mulighet til, bortsett fra VM i fotball 1978. De var også med i syv Fotball-EM, og vant også det første EM, i EM i fotball 1960.
Carl Eduard Rotwitt

Utmerkelser

Rotwitt ble ridder av Dannebrogordenen i 1853 og mottok Dannebrogordenens hederstegn i 1858.
Makaronesialire

Taksonomi

Det er fortsatt uavklart om arten er en underart av tropelire (P. lherminieri) eller en selvstendig art. Den ble tidligere også behandlet som en underart av dverglire (P. assimilis). BirdLife International og HBW Alive betrakter den som en underart av tropelire, mens både Artsdatabanken og Norsk Ornitologisk Forening (NOF) behandler den som en selvstendig art. IUCNs rødliste følger BirdLife International og oppgir status som livskraftig.

Beskrivelse

Makaronesialire måler cirka 26–28 cm og veier typisk 140–211 g. Vingespennet utgjør omkring 58–61 cm. Fjærdrakten er gråsort på oversiden og og hvit med gråsorte randsoner på undersiden. vingene er relativt korte og brede og stjerten halvlang og godt avrundet
.
Beggars Banquet

Ettermæle

Beggars Banquet er rangert som nr. 58 på musikkmagasinet Rolling Stones liste over tidenes 500 beste album. Blant Stones' egne album kom kun Exile on Main St. (1972) og Let It Bleed (1969) høyere på listen.
Centrala Sundbyberg

Centrala Sundbyberg er en bydel i Sundbyberg kommune i Stockholms län i landskapet Uppland i Sverige. Den utgjør den eldste og opprinnelige delen av Sundbyberg. Den er en av Stockholms eldste forsteder og har en sentrumsmessig bebyggelse. På slutten av 2011 var antall innbyggere i Centrala Sundbyberg 12 804, som var 32,4% av kommunens befolkning. Centrala Sundbyberg er dermed den befolkningsmessig klart største av Sundbybergs bydeler.
Boom Bang-a-Bang

Eurovision Song Contest

BBC hadde på forhånd valgt Lulu til å representere Storbritannia i Eurovision Song Contest dette året. I en tv-sendt, nasjonal finale sang Lulu seks ulike låter som tv-seerne kunne stemme på via postkort. En av låtene var skrevet av Elton John, men det var Alan Moorhouse og Peter Warnes «Boom Bang-a-Bang» som fikk flest stemmer. Sangen ble dermed det britiske bidraget til den internasjonale finalen i Madrid lørdag 29. mars. 
I Madrid var «Boom Bang-a-Bang» det syvende bidraget ut på scenen av 16 deltakere. I avstemningen fikk den 18 poeng – like mange som Spanias «Vivo cantando» med Salomé, Nederlands «De troubadour» med Lenny Kuhr og Frankrikes «Un jour, un enfant» med Frida Boccara. Det var imidlertid ingen regler som sa at det bare skulle være én vinner. Dermed ble alle fire landene erklært som vinnere, for første – og eneste – gang i historien. Året etter ble reglene endret, slik at det bare kan være ett land som vinner Eurovision Song Contest. 
«Boom Bang-a-Bang fikk ingen poeng av den norske juryen. I hver jury satt ti personer som hver hadde ett poeng å fordele til sin favorittmelodi.

Tittel og tekst

Sangen var det andre bidraget på rad med såkalt tulletittel til å vinne konkurransen. Året før hadde spanske Massiel vunnet med låten «La, la, la», der ordet la ble gjentatt hele 138 ganger. «Boom Bang-a-Bang» ble lagt merke til blant komikere, og blant annet parodierte Monty Python's Flying Circus den under tittelen «Bing Tiddle-Tiddle Bong». 
Sangen er en lystig popsang i typisk 1960-tallsstil. I teksten synger Lulu at hjertet hennes banker ekstra hver gang hun treffer sin kjære. Hun synger at «hjertet mitt slår boom bang-a-bang, boom bang-a-bang når du er nær». Hun ber ham også om å komme nærmere og holde henne hardt. 
Over 20 år etter at den først ble utgitt, kom sangen på BBCs liste over sanger som ikke fikk spilles så lenge Gulfkrigen pågikk i 1991.
Boom Bang-a-Bang var også navnet på et program på BBC One i anledning Eurovision Song Contests 50-årsjubileum i 2006. Det ble sendt uken før Eurovision Song Contest 2006, og programleder var Sir Terry Wogan. Programmet viste arkivopptak og høydepunkter fra tidligere konkurranser.
Sangen var også tittellåt i BBC Threes situasjonskomedie Him & Her fra 2010.

Norsk versjon

Terje Mosnes har skrevet en norsk tekst med samme tittel som den britiske.
Håndball-VM 1962 for kvinner

Sluttspill

Det ble først spilt en innledende runde med 3 grupper á 3 land. De to beste fra hver gruppe gikk videre til hovedrunden, mens de som kom på sisteplass spilte plasseringsrunden om plassene 7-9.

Hovedrunden

De seks landene som ble nr. 1 eller 2 i de innledende gruppene, spilte i hovedrunden i to grupper med tre land. De to gruppevinnerne gikk videre til VM-finalen, de to toerne gikk videre til bronsefinalen mens de to treerne spilte kampen om 5.-plass.
Badminton under de britiske imperie- og samveldeleker 1966

Badminton under de britiske imperie- og samveldeleker 1966. Badminton var en av flere sporter under de britiske imperie- og samveldeleker (British Empire and Commonwealth Games) som ble arrangert i Kingston på Jamaica i perioden 4. til 13. august 1966. Det var de åttende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1966-1966) het (British Empire and Commonwealth Games). Det var første gangen badminton var med på programmet i Samveldelekene. I lekene i 1966 ble det konkurrert i fem øvelser i badminton, single og double for både menn og kvinner samt en mixeddoubleturnerineg. England ble beste nasjon med tre gullmedaljer foran Malaysia med to.
Otta Boligbyggelag

Otta Boligbyggelag er et boligbyggelag i Otta i Oppland og ble etablert 9. september 1957.
Boligbyggelaget har vel 500 medlemmer og forvalter 96 boliger i 6 borettslag.
Otta Boligbyggelag er en del av Norske Boligbyggelags Landsforbund (NBBL).
Sukkerøl

Sukkerøl (også einerøl) er en tradisjonsdrikk fra Sogn og Fjordane forbundet med juletider. Ølet skal være alkoholfritt, og har vært et alternativ for avholdsfolk. 
Basis for ølet er et oppkok av einer, et bartre som også kalles enebær, brake og brisk. Som med de fleste lokale mattradisjoner finnes en rekke lokale varianter og preferanser.

Fremstilling

Det er fortrinnsvis skuddene på de ytterste grenene av einerbusken som høstes. Her er det ulike lokale tradisjoner. Noen ønsker mest av de lyse skuddene, andre tar med litt av selve grenen, mens noen igjen ønsker grener med blå einerbær. Hvor små biter grenene skal kuttes i variere også, men størrelsen på kokekaret vil gjerne være bestemmende.
Dataelektroniker

Dataelektroniker et er håndverksyrke innen elektrofaget. En dataelektroniker har fagbrev innen dataelektronikerfaget og arbeidet består av installasjon, drift og vedlikehold av alt fra multimedieustyr til luftovervåkingsradarer, avhengig av hvilket fagfelt vedkommende har valgt å spesialisere seg innen.
Yrket ble tidligere omtalt som serviceelektroniker.
The Toby Keith Tribute

The Toby Keith Tribute er et musikkalbum med Big-B, utgitt i 2011.
Amalie Døvle

Familie

Hun var datter av skomakermester Christopher Olsen Unsrud og hustru Eline Halvorsdatter (Christensen), men da hun ble gift oppga hun å hete Amalie Jacobsen, som var etternavnet til pleieforeldene hennes.
Hun ble gift i Stokke den 6. juli 1855 med skuespillerkollega Olaf Døvle (1831-1904), som også var knyttet til samme teater som henne. Han ga seg som skuespiller etter teaterkonkursene i 1863 og kastet seg over det juridiske studium. Dermed ble han overrettssakfører.

Skuespiller

Amalie debuterte på Kristiania norske Theater 29. september 1854, og fikk kontrakt som skuespiller fra 10. oktober samme år. Hun ble ved teateret i Møllergaten helt til det ble nedlagt i 1863. Deretter fikk hun ansettelse ved Christiania Theater, hvor hun på grunn av sin stemmeprakt fikk fremtredende roller i sangspill og vaudeviller. Hennes glansrolle skal ha vært som «Sigrid» i Til Sæters av Claus Pavels Riis.

Operasangerinne

Under Ludvig Josephsons kyndige teaterledelse i 1870-årene, utviklet hun seg som operasangerinne og gjorde bl.a. stor lykke som Zerlina i Don Juan. Dessuten opptrådte hun, sammen med Camilla Wiese og Hanna Ehn, som den ene av tre seterjenter i Henrik Ibsens Peer Gynt. Premieren var i 1876.
Av betydningfulle operaroller spilte hun Maddalena i Giuseppe Verdis Rigoletto, og Ulrica i Maskeballet.
Da Amalie Døvle i 1879 feiret sin avskjedsbenefice ved Christiania Theater med Til Sæters, fikk også ektemannen Olaf spille en gjesterolle i stykket. Hun var da den første blant de norske skuespillerne ved teateret som fikk pensjon.